Felagið verður stýrt av eini 5-mannanevnd við 2 tiltakslimum valdir á ársaðalfundinum. Av teimum 5 nevndarlimunum eiga 3 umboð at vera fyri avvarðandi og 2 umboð við fakligari útbúgving á økinum. Annar tiltakslimurin eigur at umboða tey avvarðandi og annar eigur at hava fakliga útbúgving á økinum. Nevndin skipar seg sjálv við formanni, næstformanni, skrivara og kassameistara. Formaður og kassameistari saman tekna felagið. Formaðurin kallar inn til nevndarfundar, 2 nevndarlimir kunnu altíð krevja nevndarfund. Avgerðir verða tiknar við vanligum meiriluta og nevndin er viðtøkufør tá tríggjir limir eru møttir. 2 nevndarlimir og 1 tiltakslimur standa fyri vali líka ár, ólíka ár verða hinir 3 limirnir og 1 tiltakslimur valdir. Fyrsta nevndin situr í tvey ár. Skipað verður regluliga fyri limafundum og almennum tiltøkum. Aðalfundurin er hægsti mynduleiki. Aðalfundurin skal vera hildin áðrenn 30. apríl. Eykaaðalfundur verður hildin, tá 1/5 av limunum ella ein meiriluti av nevndini krevur tað. Eykaaðalfundur verður hildin innan 4 vikur, frá kravið er sett fram Boð um aðalfund verður lýst í føroysku fjølmiðlunum 3 vikur fyri fundin. Uppskot til aðalfundin skulu vera nevndini í hendi minst 8 dagar fyri fundin. Allar avgerðir verða tiknar við vanligum meiriluta av greiddum atkvøðum Aðalfundurin viðger hesi mál: Val av orðstýrara. Ársfrágreiðing felagsins. Grannskoðaðan roknskap fyri seinasta rakstrarár felagsins til góðkenningar. Ásetan av limagjaldi fyri komandi ár. Val av nevndar- og tiltakslimum og grannskoðara. Verkætlan fyri komandi ár. Innkomin mál. Ymiskt. Roknskapurin: Roknskaparár felagsins er álmanakkaárið. Felagið heftir bert við ognum sínum. § 9 Lógarbroyting: Uppskot til lógarbroyting av viðtøkunum skulu vera nevndini í hendi seinast 2 vikur fyri aðalfundin. § 10 Felagið kan avtakast við vanligum meirluta av greiddum atkvøðum, tá ið boða er til aðalfundar ella eykaaðalfundar við hesum á skránni, og hvat gerast skal við møguligar ognir. Tekur aðalfundurin 14 dagar eftir tann fyrra undir við at avtaka felagið, verður hetta at fremja við einum av nevndini tilnevndum avtøkustjóra. Soleiðis samtykt á stovnandi aðalfundi í Tórshavn hin 9. septembur 2001.